Синдряков Николай Кузьмич
Николай Кузьмич Синдряков (1924-1943) — лейтенант, Совет Союзĕн Паттăрĕ. Вăл Тутарстанăн  Кивĕ Чаллă  ялĕнче  çуралнă.  Чăваш.

Кун-çулĕ
7 класс пĕтернĕ. Колхозра счетоводра ĕçленĕ. Хĕрлĕ Çарта 1942-мĕш çултан. 1942-мĕш çулта Саранскри пехота училищине пĕтернĕ. Фронтра 1943-мĕш çултан. 

Воронеж фрончĕн 5 гварди танк корпусĕн 55-мĕш гварди танк бригадин мотострелоксен взвочĕн командирĕ Синдряков гварди лейтенанчĕ 1943-мĕш çулхи авăн уйăхĕн 22-мĕш каç ал айĕнчи япаласене усă курса Киев облаçĕнчи Миронов районĕнче Днепр урлă каçнă. Взвод çыранран 200-300 м маларах кайса хăйĕн хĕçпăшалне усă курса батальона юханшыв урлă каçма май панă.  
      
1943 çулхи авăнăн 29-мĕшĕнче Киев  облаçĕн Мироново районĕнчи Великий Букрин патĕнче  вилнĕ.
Çапăçусенче харсăр çапăçнăшăн ăна Совет Союзĕн Паттăрĕн ятне (17.11.1943 вилнĕ хыççăн) тивĕçтернĕ.

Чыславсем
Ленин орденĕ
Хĕрлĕ Çăлтăр орденĕ
Нурлат хулипе Кĕçĕн Букрин салинче урамсене ун ятне панă. Кивă Чаллăра бюст, Великий Букрин салинче асăну хăми вырнаçтарнă.

Асăрхавсем

Вуламалли
 
"Кто есть кто в Республике Татарстан", Герои Советского Союза – наши земляки (Сборник документальных очерков и зарисовок в трех книгах). – Казань: Татарское кн. изд-во, 1982-1985 гг.
Герои Советского Союза — наши земляки. Казань, 1985, кн.3. / стр. 56—57; 
Наши земляки — Герои Советского Союза. 3-е изд., испр. и доп. Чебоксары, 1980. / стр.507; 
Ханин Л. Герои Советского Союза — сыны Татарии. Казань, 1963. / стр.481—484; 
Шел парнишке в ту пору... Киев, 1985. / стр.271.

Каçăсем

Чăваш энциклопедийĕ

.
1924 çулта çуралнисем
1943 çулта вилнисем